Document ID: 31995R1591

Uredba Komisije (ES) št. 1591/95
z dne 30. junija 1995
o podrobnih pravilih za uporabo izvoznih nadomestil za glukozo in glukozni sirup, ki se uporabljata pri nekateremu predelanemu sadju in zelenjavi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 426/86 z dne 24. februarja 1986 o skupni ureditvi trga za predelano sadje in zelenjavo [1], kakor je bila nazadnje spremenjena z Uredbo Komisije (ES) št. 1032/95 [2], in zlasti členov 13(8), 14(5) in 14a(7) Uredbe,
ker se v skladu s členom 13(4) Uredbe (EGS) št. 426/86 zahteva izvozno dovoljenje, preden se lahko odobri nadomestilo;
ker Uredba Komisije (EGS) št. 3719/88 [3], kakor je bila nazadnje spremenjena z Uredbo (ES) št. 1199/95 [4], določa podrobna pravila za uporabo sistema uvoznih in izvoznih dovoljenj ter potrdil z vnaprejšnjo določitvijo za kmetijske proizvode;
ker Uredba Komisije (EGS) št. 3846/87 [5], kakor je bila nazadnje spremenjena z Uredbo (ES) št. 836/95 [6], uvaja nomenklaturo kmetijskih proizvodov za izvozna nadomestila;
ker Uredba Komisije (EGS) št. 3665/87 [7], kakor je bila nazadnje spremenjena z Uredbo (ES) št. 331/95 [8], določa skupna pravila za uporabo sistema izvoznih nadomestil za kmetijske proizvode; ker je treba te predpise nadomestiti s posebnimi predpisi o glukozi in glukoznem sirupu, ki ju vsebuje predelano sadje in zelenjava;
ker se morajo v skladu s členom 13(1) Uredbe (EGS) št. 426/86 nadomestila določiti v okviru omejitev, ki izhajajo iz sporazumov, sklenjenih v skladu s členom 228 Pogodbe;
ker je treba ob upoštevanju tega in zaradi preprečitve izkrivljanja konkurence sistem izvoznih nadomestil za glukozo in glukozni sirup, ki ju vsebuje predelano sadje in zelenjava,uskladiti s sistemom, ki ga določa Uredba Komisije (ES) št. 1518/95 z dne 29. junija 1995 o podrobnih pravilih za uporabo uredb (EGS) št. 1418/76 in (EGS) št. 1766/92 v zvezi z uvozom in izvozom proizvodov, predelanih iz žitaric in riža, in o spremembah Uredbe Komisije (ES) št. 1162/95 o posebnih podrobnih pravilih za uporabo sistema uvoznih in izvoznih dovoljenj za žitarice in riž [9];
ker so ukrepi, predvideni s to uredbo, v skladu z mnenjem Upravljalnega odbora za predelano sadje in zelenjavo,
SPREJELA NASLEDNJO UREDBO:
Člen 1
Izvozno nadomestilo se lahko odobri v zvezi z glukozo in glukoznim sirupom, ki sodi v tarifne oznake KN 17023051, 17023059, 17023091, 17023099 in 17024090, ki se uporabljajo za proizvode iz člena 1(1)(b) Uredbe (EGS) št. 426/86.
Člen 2
Uredba (ES) št. 1518/95 velja za proizvode iz člena 1.
Dodelitev nadomestila v skladu s to uredbo preprečuje, da se nadomestilo dodeli v skladu z Uredbo Komisije (ES) št. 1429/95 [10] o določitvi podrobnih pravil za uporabo izvoznih nadomestil v zvezi s predelanim sadjem in zelenjavo, ki niso nadomestila, odobrena v zvezi z dodanim sladkorjem.
Člen 3
Ta uredba začne veljati 1. julija 1995
Ta uredba je v celoti zavezujoča in se neposredno uporablja v vseh državah članicah.
V Bruslju, 30. junija 1995.

Labels: 3
17